**Gower Flax - Technegau/Datblygiad**

**Ffibrau a Lliwiau Naturiol**

Canolfan ymchwil, twf ac addysg ar Fferm Hardingsdown, Llangynydd yw Gower Flax CIC. Mae'n archwilio ffibrau naturiol a systemau tecstilau atgynhyrchiol i ddatblygu ffibrau sy'n fuddiol i'r hinsawdd.

Bydd Gower Flax yn darparu datrysiad sy'n seiliedig ar natur sy'n cael effaith ystyrlon ar les. Gweithio gyda natur i wella iechyd, cynnal a gwella bioamrywiaeth, lleihau ein hôl troed carbon a gwella'n gwybodaeth am ein hamgylchedd naturiol a'n dealltwriaeth ohono.

Caiff ffibrau a llifynnau naturiol eu tyfu, eu cynaeafu a'u prosesu ar y safle. Caiff pob cam o'r broses hon ei ddogfennu a'i rannu â'r gymuned leol yn ddigidol a thrwy ddiwrnodau gwirfoddoli ymarferol, gweithdai cymunedol ac mewn ysgolion ac enciliadau preswyl creadigol.

**Y prif nodau ac amcanion:**

* Sefydlu menter gymdeithasol hunangynhaliol sy'n cynnwys cymunedau lleol yn y broses o brosesu ffibrau planhigion naturiol a phlanhigion lliwio, gan ddarparu swyddi a chefnogi datblygiad economi wledig hunangynhaliol.
* Creu cadwyni cyflenwi byr, darparu ffibrau a lliwiau naturiol cynaliadwy i'r gymuned leol ac adeiladu cronfa ddata o gynhyrchwyr ffibrau lleol eraill, gan wella'r dewis ar gyfer y gymuned leol.
* Darparu cyfleoedd i wirfoddolwyr a chyfranogwyr ddysgu sgiliau newydd, gweithio ochr yn ochr ag eraill a mwynhau buddion iechyd gweithio yn yr awyr agored.
* Grymuso ffermwr defaid lleol, gan gynyddu'r opsiynau ar gyfer adnodd nad yw'n cael ei werthfawrogi digon.
* Darparu cyfleodd cyfartal i ysgolion, colegau, prifysgolion, grwpiau ieuenctid a chymunedol a gwirfoddolwyr.

**Gwybodaeth am y prosiect:**

|  |  |
| --- | --- |
| Cyfanswm cost y prosciect: | £71,429 |
| Cyfanswm yr arian gan yr UE/Llywodraeth Cymru: | £50,000 |